אילנה צמחוני

**אילנה צמחוני** (נולדה ב-29 בינואר 1936) היא ציירת, משוררת וסופרת ישראלית.

## ביוגרפיה
אילנה צמחוני נולדה וגדלה בשכונת הדר הכרמל והתגוררה כל חייה בחיפה. בוגרת בית הספר הריאלי.

למדה ציור אצל סימה סלונים באוניברסיטת חיפה, רישום אצל יחזקאל שטרייכמן במכון אבני, תל אביב ואצל משה שטרנשוס באוניברסיטת חיפה, כמו כן למדה אצל אברהם נסטי וגם אצל המשורר פרופסור טוביה ריבנר. עוסקת בציור באופן פעיל משנת 1962.

היא בוגרת תואר ראשון באמנות וספרות ובוגרת תואר שני באמנות-יצירה וספרות כללית (1974), שניהם מאוניברסיטת חיפה.
עבדה מספר שנים כגננת, אחר-כך עבדה כמורה לציור במרכזים קהילתיים וכמורה ללשון עברית לעולים חדשים במסגרת משרד החינוך ובמכינה של אוניברסיטת חיפה.

צמחוני ערכה כשלושים תערוכות יחיד והשתתפה בתערוכות קבוצתיות רבות בארץ ובעולם. בשנת 1974 הקימה סטודיו בקריית האמנים בצפת ומקיימת תערוכה קבועה מאז.

חברה באגודת הציירים והפסלים בישראל, חיפה והצפון. מזה כשני עשורים עוסקת בכתיבה: שירה ופרוזה פרסמה מספר ספרים, חברה באגודת הסופרים העברים במדינת ישראל.

שיריה משובצים באנתולוגיות לשירה "קורות" – אנתולוגיה לשירי משפחה ובאנתולוגיה העוסקת בשירים על חיפה.

## פרסים

בשנת 1999 זכתה בפרס פיין ארט בתערוכה בינלאומית בקיוטו.

כלת פרס שטרוק לאמנות תש"ע 2009 מטעם אגודת הציירים והפסלים בחיפה ועיריית חיפה. בדברי ועדת הפרס נכתב: "מוענק ליצירתה "רבדים" המייצגת סדרה של עבודות המתאפיינות בהבלטת בוהק האור, ראשוניות ורב שכבתיות מסממני הנוף המדברי המשפיע לרוב על עבודותיה."

## אודות ציוריה
ציוריה של אילנה צמחוני מתחילת דרכה עוסקים בעיקר בטבע, על חליפות המקצב והאור, הבריאתי והכאוטי והקיום האנושי שבתוכו. היא מציירת בטכניקות שונות: צבעי שמן, אקוורל, פסטל, תחריט ובשלב מאוחר של יצירתה – בתבליטי נייר ובד ובשימוש בחומרים מעורבים.

ציוריה מפגינים זיקה לנופיה של ארץ ישראל ולמקורות תרבות ומסורת יהודית – התנ"ך, הקבלה וספר הזוהר וסיפורי רבי נחמן מברסלב. הציורי מדיטטיביים, כוחם בדקויות, בניואנסים ובצלילים הנקיים והמזוככים של השקט המרחף מעליהם.

ב-1977 בתערוכתה בגלריה ערמון בירושלים הוצגה גם סדרת ציוריה בעקבות ספורי עגנון. אירוע פתיחת התערוכה היה בשילוב עם בית הסופר שבו הציגה בעזרת שקופיות את דרכה האמנותית בעקבות ספורי עגנון.

במשך כשלושה עשורים ספר תהלים משמש מקור השראה לרבות מעבודותיה. בעיקר בציורי שמן תאורי הטבע העשירים שבו המשמשים לרוב כמטפורות למצב האנושי על כל גווניו משמשים כמוקד משיכה לעבודתה האמנותית. ככלל נופי ים ומדבר. רבדים של שכבות גאולוגיות מרבים לאכלס את ציוריה לעיתים בסדרות בתרגומה האישי השואף לאמירה תמציתית בבחינת מועט המחזיק את המרובה.

ב-2011 התקיימה במוזיאון ההעפלה בחיפה תערוכתה "לשיר ים לשיר ציור" בשילוב עם השקת ספר שיריה הראשון "לשיר ציור." שלוש תערוכות אחרות שנתקיימו בליווי השקת ספריה התקיימו בבית יד לבנים בחיפה ובמבואת אולם רפופורט וסינמטק חיפה במסגרת שחרית שבת.

בתקופת ציוריה המוקדמים האור היה מופיע בהבלחות קצביות מתוך כהות, בדומה לאור הבוקע בזכוכית ויטראז', במשך הזמן הלך והתפשט ובלע את הקויות והצבעוניות והפך לעיתים להיות אור מסנוור וקשה, אור מלובן.

## ספריה
* **לשיר ציור, שירים וציורים** (הוצאת בת צבי, 2000)
* **המוזיקה בציורה, סיפורים קצרים** (הוצאת חלונות/גוונים, 2006)
***צפור על גג, שירים** (הוצאת אוניקס, 2011) מכיל למעלה ממאה שירים. יש בו חמישה שערים: השער הראשון "רסיסים" - בו שירים ליריים ישירים; השער השני - "דולה את שירי" – בו רוב השירים עוסקים בארס פואטיקה, השער השלישי "צפור על גג" – כשם הספר, עוסק לרוב בשירים בהשראת תהלים ומיתוסים יהודיים ואוניברסליים, השער הרביעי – "חיים אתי" עוסק לרוב בדמויות שאינן כבר עימה והיא שרה לזכרן, השער החמישי "נופי ארץ מלחה" - שמו מעיד על תוכנו. כל שער מלווה בציור של צמחוני.
***אגדת שלוש הציפורים**, מעשייה בחרוזים בלוויית תריסר ציורי אקוורל.
* **עשר ציורי אקוורל** (הוצאת אוניקס, 2011)
***לא אבק כוכבים** (שירה) בהוצאת פרדס הוצאה לאור 2015.
## מבחר תמונות


קובץ:גולל אור מפני חושך וחושך מפני אור.jpg|"גולל אור מפני חושך וחושך מפני אור (תפילת מעריב) שמן על בד - דיפטיך 80 /90 כפול 2
קובץ:גם כי אלך בגיא צלמוות.jpg|"גם כי אלך בגיא צלמוות" (תהלים) תבליט בד, צבעי אקריליק 150/100
קובץ:הללוהו ברקיע עזו.jpg|"הללוהו ברקיע עזו" (תהלים), שמן על בד 120/100
קובץ:זרמי אור ואבן.jpg|"זרמי אור ואבן" תבליט בד, צבעי אקריליק 120/1009
קובץ:יחוגו ינועו כשכור וכל חכמתם תתבלע.jpg|"יחוגו ינועו כשכור וכל חכמתם תתבלע" - (תהלים) שמן על בד 120/150
קובץ:נוף בשקיעה.jpg|נוף בשקיעה - שמן על בד 50/70
קובץ:נוף ימי.jpg|נוף ימי, שמן על בד 90/100
קובץ:סבוני כדבורים דועכו כאש קוצים.jpg|"סבוני כדבורים דועכו כאש קוצים" (תהלים) שמן על בד. 100/100
קובץ:עוטה אור כשלמה.jpg|"עוטה אור כשלמה" - (תהלים) שמן על קרטון 50 /70 כפול 4
קובץ:רבדים.jpg|רבדים, תבליט בד, צבעי אקריליק, 150 /130
קובץ:שקדתי ואהיה כצפור בודד על גג.jpg|"שקדתי ואהיה כצפור בודד על גג" (תהלים) שמן על בד 100/150
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|
קובץ:|


## תערוכות יחיד נבחרות

*1967 – בית הגפן, חיפה.
* 1969 – גלריה ריץ', חיפה.
* 1971 – גלריה 220, תל אביב.
* 1977 – בית האמנים, חיפה.
* 1977 - גלריה ערמון בירושלים בשיתוף בית הסופר, תל אביב.
* 1980 – יד לבנים, תל אביב.
* 1983 – מוזיאון נהריה.
* 1985 – המוזיאון הימי, חיפה.
* 1985 – תיאטרון ירושלים.
* 1987 – גלריית קיבוץ אילון.
* 1988– בית האמנים תל אביב.
* 1989 – היכל התרבות, נהריה.
* 1990 – בית האמנים בירושלים.
* 2001 - "בעקבות תהלים" - המרכז ליהדות מתקדמת, תל אביב.
* 2001 - "לשיר ים" מוזיאון ההעפלה חיפה.
* 2002 - "פתחים" - היכל העירייה חיפה.
* 2003 - גלריה קסטרא חיפה.
* 2004 – יד לבנים, חיפה.
* 2006 - תערוכת תבליטי בד בית יד לבנים – חיפה.
* 2011 - עבודות מאוחרות - מבואת היכל התרבות ע"ש רפופורט - חיפה.

## קישורים חיצוניים

* 
* 
* 
* אילנה צמחוני, במרכז המידע לאמנות ישראלית, באתר מוזיאון ישראל
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:משוררות ישראליות
קטגוריה:משוררים ישראלים
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:נשות חינוך ישראליות
קטגוריה:אנשי חינוך ישראלים
קטגוריה:גננות ישראליות
קטגוריה:ציירות ישראליות
קטגוריה:ציירים ישראלים
קטגוריה:ישראליות שנולדו ב-1936
קטגוריה:ישראלים שנולדו ב-1936